เด้งมือปราบงาช้าง
ผอ.ไซเตสคนดังพร้อมให้ปลดอีก2รองอธิบดีอุทยานพ้นกก.สรรหาซี9,หึ่ง กรมอุทยานแห่งชาติสัตว์ป่า และพันธุ์พืช หลังรักษาการอธิบดีกรมอุทยานฯ สั่งเด้งธนวัฒน์ ทองตัน พ้นตำแหน่งรักษาการ ผอ.ไซเตส ทั้งที่รักษาการมานานกว่า 3 ปี ทำงานรณรงค์ไม่ค้างาช้างเถื่อนจนไทยรอดถูกขึ้นบัญชีมีส่วนกระตุ้นค้างาช้างผิด ก.ม. แล้วตั้ง สมเกียรติ สุนทรพิทักษ์กูล ที่กำลังถูกตั้งกรรมการสอบวินัยร้ายแรงคดีอุทยานฯ สิรินาถ จ.ภูเก็ต ขึ้นแทน พร้อมสั่งปลดอีก 2 รองอธิบดีกรมอุทยานฯพ้นกรรมการสรรหาซี 9 แล้วตั้งเพื่อนร่วมรุ่นเข้ามาแทน ด้าน เกษมสันต์ จิณณวาโส ปลัด ทส. ยันตั้ง ผอ.ไซเตส เพราะค้างมานาน ทั้งที่ผ่านการสรรหามาถูกต้อง และเตรียมตั้งอธิบดีกรมป่าไม้รักษาการอธิบดีกรมอุทยานฯ ก่อนเปิดสรรหา,กรมอุทยานแห่งชาติ สัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม (ทส.) ส่ออลเวงหลังมีการแต่งตั้งโยกย้ายระดับผู้บริหาร โดยเมื่อวันที่ 25 ธ.ค.ผู้สื่อข่าวรายงานว่า นายธัญญา เนติธรรมกุล รักษาการอธิบดีกรมอุทยานฯ ได้ลงนามในคำสั่งแต่งตั้งโยกย้ายนายธนวัฒน์ ทองตัน รักษาการ ผอ.กองคุ้มครองสัตว์ป่าและพืชป่าตามอนุสัญญา (ไซเตส) กรมอุทยานฯ พ้นจากตำแหน่ง พร้อมแต่งตั้งนายสมเกียรติ สุนทรพิทักษ์กูล นักวิชาการป่าไม้ส่วนศึกษาและวิจัยอุทยานแห่งชาติ สำนักอุทยานแห่งชาติ เป็น ผอ.ไซเตส นอกจากนี้ ยังมีคำสั่งยกเลิกคณะกรรมการคัดเลือกข้าราชการเพื่อเสนอรายชื่อเข้ารับการคัดเลือกเพื่อแต่งตั้งให้ดำรงตำแหน่งประเภทอำนวยการสูง (ซี 9) ที่มีนายสมหมาย กิตติยากุล รองอธิบดีกรมอุทยานฯ กับนายอดิศร นุชดำรงค์ รองอธิบดีกรมอุทยานฯ เป็นกรรมการ และแต่งตั้งคณะกรรมการชุดใหม่ ซึ่งหนึ่งในนั้นมีชื่อ นายทรงธรรม สุขสว่าง ผู้ตรวจราชการกรมอุทยานฯ ซึ่งเป็นเพื่อนคณะวนศาสตร์ รุ่น 47 กับนายธัญญา รวมอยู่ด้วย,ต่อมาเมื่อสอบถามนายธัญญาถึงเรื่องดังกล่าวก็ได้รับคำตอบว่า การแต่งตั้งนายสมเกียรติ เพราะนายเกษมสันต์ จิณณวาโส ปลัดกระทรวงทรัพยากรฯ ร้องขอมา เนื่องจากนายสมเกียรติไปร้องเรียนขอความเป็นธรรม เพราะสอบเลื่อนขึ้นเป็น ผอ.ไซเตส ได้ตั้งแต่ปี 2556 แต่กลับไม่มีการแต่งตั้งให้ทำหน้าที่ เมื่อขั้นตอนต่างๆ แล้วเสร็จจึงมีการคืนความเป็นธรรมกับนายสมเกียรติ,ขณะที่เมื่อไปสอบถามนายเกษมสันต์ จิณณวาโส ปลัดกระทรวงทรัพยากรฯ ก็ได้รับคำตอบว่า การแต่งตั้งให้นายสมเกียรติเป็น ผอ.ไซเตส เป็นเรื่องที่ค้างมานานและที่ผ่านมา ได้หารือไปยังสำนักงานคณะกรรมการข้าราชการพลเรือน (ก.พ.) โดย ก.พ.ตอบกลับมาว่า นายสมเกียรติผ่านกระบวนการสรรหามาอย่างถูกต้อง โดยนายสมเกียรติไปร้องต่อศาลปกครองว่า กรมอุทยานฯ ไม่ยอมดำเนินการแต่งตั้งปล่อยให้เรื่องคาราคาซัง ต่อมานายธนวัฒน์ก็ร้องเรียนขอความเป็นธรรมเหมือนกัน ก็มีการชี้แจงไปแล้วว่า เป็นการทำตามระเบียบเรื่องที่ค้างกันมา แต่นายธัญญาพูดไม่ถูกว่าเป็นคำสั่งของตนให้แต่งตั้งนายสมเกียรติ ตนบอกว่า เมื่อตอนนี้ทำหน้าที่รักษาการอธิบดีกรมอุทยานฯ อะไรที่ค้างคาก็ให้ไปจัดการให้เรียบร้อย ตนไม่ได้ขอร้องหรือสั่งใคร,เมื่อถามว่าการตั้งนายสมเกียรติ ที่ถูกตั้งกรรมการสอบกรณีอุทยานฯ สิรินาถ เหมาะสมหรือไม่ นายเกษมสันต์ กล่าวว่า เรื่องความผิดก็ว่ากันไปตามกระบวนการสอบสวน แต่เรื่องการแต่งตั้ง ผอ.ไซเตส เป็นเรื่องที่ค้างอยู่ นอกจากนี้ จะเสนอ พล.อ.สุรศักดิ์ กาญจนรัตน์ รมว.ทรัพยากรฯ ให้ลงนามในคำสั่งให้นายชลธิศ สุรัสวดี อธิบดีกรมป่าไม้ ไปรักษาการในตำแหน่งอธิบดีกรมอุทยานฯ และให้ น.ส.สุทธิลักษณ์ ระวิวรรณ อธิบดีกรมทรัพยากรทางทะเลและชายฝั่ง รักษาการในตำแหน่งอธิบดีกรมทรัพยากรธรณี เป็นเวลา 1-2 สัปดาห์ โดยให้มีอำนาจเต็มในการสั่งการเรื่องต่างๆ ด้วย เพื่อให้รองอธิบดีที่รักษาการทั้ง 2 กรมสามารถเสนอชื่อตัวเองเข้ารับการสรรหาได้,นายเกษมสันต์กล่าวต่อว่า นอกจากนั้น ยังมีตำแหน่งเทียบเท่าระดับ 9 คือตำแหน่ง ผอ.ทรัพยากรธรรมชาติและสิ่งแวดล้อมจังหวัด (ทสจ.) ว่าง 18 ตำแหน่ง ผอ.สำนักงานสิ่งแวดล้อมภาคอีก 2 ตำแหน่ง ซึ่งได้ทำหนังสือเวียนให้ทุกหน่วยงานเสนอชื่อเข้ารับการสรรหาแล้ว โดยคาดว่าจะมีผู้มีคุณสมบัติเข้ารับการสรรหาจากทุกหน่วยงานสูงสุด 400 ราย และในเดือน ม.ค.59 จะมีตำแหน่งระดับ 10 ว่างอีก 7 ตำแหน่งที่ต้องมีการสรรหา โดยรองอธิบดีทุกกรมมีสิทธิ์เข้ารับการสรรหา ซึ่งแต่ละคนจะรู้ว่าตัวเองมีคุณสมบัติในการสมัครในตำแหน่งใด,เมื่อถามว่า บุคคลที่ถูกตั้งคณะกรรมการสอบสวน ทางวินัยร้ายแรงมีสิทธิ์เข้ารับการสรรหาในตำแหน่งต่างๆ ที่ว่างอยู่หรือไม่ นายเกษมสันต์กล่าวว่า ตามข้อกำหนดของสำนักงานคณะกรรมการข้าราชการพลเรือน (ก.พ.) ถ้ายังไม่มีการตัดสินลงโทษก็สามารถเข้ารับการสรรหาได้ เหมือนศาลยังไม่ตัดสิน ห้ามเอามาเป็นเงื่อนไขในการพิจารณา เพราะบางกรณีอาจเป็นการกลั่นแกล้งกัน,ด้านนายธนวัฒน์ ทองตัน ที่มีคำสั่งให้พ้นจากตำแหน่งรักษาการ ผอ.ไซเตส กล่าวว่า การโยกย้ายตนออกจากตำแหน่ง ผอ.ไซเตส ถือว่าไม่มีความเป็นธรรม เพราะตนรักษาการ ผอ.ไซเตสมานานกว่า 3 ปีที่ผ่านมา ตนเคยเสนอขอย้ายตัวเองกลับต้นสังกัด คือ ส่วนต้นน้ำ สำนักบริหารพื้นที่อนุรักษ์ที่ 16 (เชียงใหม่) หลังจากนายสมเกียรติสอบได้ แต่ไม่ได้รับการตอบสนองจากอธิบดีกรมอุทยานฯ ในช่วงที่ผ่านมา เหมือนหลอกใช้และตนก็เรียกร้องให้มีการสอบใหม่มาตลอด การย้ายตนครั้งนี้เหมือนเสร็จนาฆ่าโคถึกเสร็จศึกฆ่าขุนพล เพราะตนเพิ่งทำงานเรื่องการรณรงค์การค้างาช้างสำเร็จและจองตั๋วเตรียมเดินทางไปประชุมคณะกรรมการบริหารอนุสัญญาไซเตส ครั้งที่ 66 ในวันที่ 5-11 ม.ค.2559 ที่หนึ่งในวาระสำคัญในการประชุมคือการชี้ชะตาตัดสินว่าไทยจะถูกระงับการค้าสัตว์ป่าและพืชป่าในบัญชีไซเตสหรือไม่ ซึ่งผลล่าสุดไซเตสประเมินผลงานของประเทศไทยน่าพอใจได้คะแนนเต็ม 100 และเป็น 1 ใน 5 ประเทศที่จะถูกถอดออกจากบัญชีไซเตส ที่ประกาศให้ไทยเป็น 1 ใน 8 ประเทศที่ถูกระบุว่ามีส่วนกระตุ้นการค้างาช้างที่ผิดกฎหมาย (Primary Concern) ทั้งนี้ ตนจะขออุทธรณ์คำสั่งโยกย้ายและจะฟ้องศาลปกครองต่อไป,ทั้งนี้ ผู้สื่อข่าวรายงานว่า คำสั่งดังกล่าวได้ก่อให้เกิดเสียงวิพากษ์วิจารณ์อย่างหนักในกลุ่มข้าราชการกรมอุทยานฯ เพราะเห็นว่าไม่ถูกต้องและไม่มีความเป็นธรรมต่อนายธนวัฒน์ นอกจากนี้ ยังมองว่านายสมเกียรติ ไม่มีความเหมาะสมเพราะกำลังอยู่ระหว่างการถูกกรมอุทยานฯ ตั้งคณะกรรมการสอบสวนวินัยร้ายแรงกรณีเกี่ยวพันกับการออกเอกสารสิทธิในอุทยานฯสิรินาถ จ.ภูเก็ต เช่นเดียวกับการปลดนายสมหมายและนายอดิศร รองอธิบดีกรมอุทยานฯ ออกจากกรรมการสรรหาซี 9 แล้วตั้งนายทรงธรรม ที่เป็นเพื่อนร่วมรุ่นมาแทน ทำให้อำนาจในการสรรหาอาจจะไม่ได้รับความเป็นธรรม
หึ่ง กรมอุทยานแห่งชาติสัตว์ป่า และพันธุ์พืช หลังรักษาการอธิบดีกรมอุทยานฯ สั่งเด้งธนวัฒน์ ทองตัน พ้นตำแหน่งรักษาการ ผอ.ไซเตส ทั้งที่รักษาการมานานกว่า 3 ปี 
ข่าวหน้า1,รักษาการ,ผอ.ไซเตส,ธนวัฒน์ ทองตัน,งาช้าง,ไซเตส,แต่งตั้งโยกย้าย,แต่งตั้ง ผอ.ไซเตส,สุทธิลักษณ์ ระวิวรรณ,อธิบดีกรมทรัพยากรทางทะเลและชายฝั่ง,อธิบดีกรมทรัพยากรธรณี,ข่าว,ไทยรัฐฉบับพิมพ์